Diari Oficial de la Generalitat Valenciana


Sumari del DOGV 5444, del 06-02-2007 (2007/846)

RESOLUCIÓ de 7 de desembre de 2006, de la Conselleria de Cultura, Educació i Esport, per la qual s'autoritza el canvi de denominació específica de l'Institut d'Educació Secundària Antonio Cañuelo de València per la de Rascanya-Antonio Cañuelo.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5444

Data del DOGV
:   06-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/846


Data del document
:   07-12-2006

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * València
    * ensenyament públic

El Decret 201/2005, de 16 de desembre, del Consell de la Generalitat, publicat en el Diari Oficial de la Generalitat de 22 de desembre de 2005, pel qual es crea l'Institut d'Educació Secundària Antonio Cañuelo de València, va autoritzar la Conselleria de Cultura, Educació i Esport per dictar les disposicions necessàries per al seu compliment i desenvolupament.  
El Consell Escolar de l'Institut d'Educació Secundària Antonio Cañuelo de València, en la sessió celebrada el 4 de maig de 2006, va aprovar sol·licitar per al mencionat centre el canvi de denominació específica per la de Rascanya-Antonio Cañuelo.  
Esta proposta va ser aprovada pel Consell Escolar Municipal, en sessió celebrada el dia 21 de juny de 2006. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport de València, amb data de 31 d'octubre de 2006.  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el seu consell escolar en podrà proposar a la Conselleria de Cultura, Educació i Esport la denominació específica, després de l'informe previ favorable del Consell Escolar Municipal o, si no n'hi ha, del ple de l'ajuntament corresponent.  
L'article 3.3 de l'esmentat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 10 de maig del 2006, que no hi ha cap centre inscrit amb la dita denominació específica en la localitat de València.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, del Govern Valencià, resolc:  
Primer  
Autoritzar el canvi de la denominació específica de l'Institut d'Educació Secundària Antonio Cañuelo de València, codi 96289202, que passa a denominar-se Institut d'Educació Secundària Rascanya - Antonio Cañuelo.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present Resolució tindrà efectes a partir del dia que es publique en el Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 7 de desembre de 2006.- El conseller de Cultura, Educació i Esport: Alejandro Font de Mora Turón.